Author: MZV
Last saved by: agenda0
Company: MZV SR

Predkladacia správa

Vláda svojim uznesením č.1144 zo 6.12.2001 prerokovala a súhlasila s návrhom na ratifikáciu Rímskeho štatútu Medzinárodného trestného súdu. Súčasťou tohto materiálu bola aj doložka prednosti medzinárodnej zmluvy pred zákonmi, ktorá je podľa Legislatívnych pravidiel vlády (s účinnosťou od 1.1.2002)  obligatórnou súčasťou materiálu na rokovanie vlády. Návrh na ratifikáciu Rímskeho štatútu je v súčasnej dobe prerokúvaný príslušnými výbormi NR SR a má byť prerokovaný plénom NR SR na prebiehajúcej schôdzi NR SR.

Na základe doplňujúcich pripomienok podpredsedu vlády SR pre legislatívu sa predkladá na rokovanie vlády upravená doložka prednosti k Rímskemu štatútu Medzinárodného trestného súdu. V bode 4 doložky boli vypustené články 5-8 a články 30-33 a doplnené články 19 a 59 Rímskeho štatútu. Body 2,6 a 7 doložky boli technicky upravené.

Vzhľadom na skutočnosť, že pripomienky k doložke sú prevažne technického charakteru a nemajú vplyv na rozhodovanie NR SR o súhlase so zmluvou a rozhodovanie o tom, či zmluva má prednosť pred zákonmi, doložka sa predkladá len na rokovanie vlády. Upravená doložka sa môže stať po nadobudnutí platnosti Rímskeho štatútu prílohou oznámenia Ministerstva zahraničných vecí SR, ktorým bude Rímsky štatút vyhlásený v Zbierke zákonov SR, v zmysle Legislatívnych pravidiel vlády SR.